**OSZTATLAN TANÁRI SZAK**

**NÉPZENE- ÉS NÉPIKULTÚRA-TANÁR**

**Gyakorlati vizsga követelménye és pontozása**

1. **Néprajz**

A felvételiző ismerje a magyar néprajztudomány alapfogalmait, kutatási területeit, továbbá a Kárpát-medence néprajzi térképét (néprajzi tájak, népcsoportok), a paraszti társadalom tagozódását, a hagyományos falusi életmód legfőbb jellegzetességeit, a jeles napi szokásokat, a legfontosabb népköltészeti műfajokat, valamint a legfontosabb néprajzi kézikönyveket.

***Ajánlott irodalom:***

* Balassa Iván – Ortutay Gyula: *Magyar néprajz*. Corvina Kiadó, Budapest, 1979 <http://mek.oszk.hu/02700/02789/html/index.html>
* Ortutay Gyula (főszerk.): *Magyar Néprajzi Lexikon* 1–5. Budapest, 1977–1982
* Tátrai Zsuzsanna – Karácsony Molnár Erika: *Jeles napok, ünnepi szokások*. Jelenlévő múlt. Planétás Kiadó, Budapest, 1997

*Elérhető pontszám: 35*

1. **Népdaléneklés**

Az ének-zene tanár szakkal szakpárban, az ének-zene gyakorlati vizsga 20 dallamán túl további 30, azaz összesen 50 szabadon választott népdal legalább két versszakkal történő, stílushű előadása. A dalok válogatásának szempontjai:

* az öt fő népzenei dialektusterület arányos megjelenése;
* öt naptári ünnephez és öt emberi élethez kapcsolódó szokásdallam;
* egy régi és egy új stílusú ballada;
* tíz táncdallam.

***A felkészüléshez ajánlott kiadványok:***

* *Magyar Népzenei Antológia.* Digitális összkiadás. Főszerk. Richter Pál. MTA Bölcsészettudományi Kutatóközpont – FolkEuró­pa Kiadó, Budapest, 2013.
* *Magyar népi énekiskola I–V.* (I. kötet: Magyar Művelődési Intézet, Budapest, 1997. II. kötet: Magyar Művelődési Intézet, Budapest, 1994. III. kötet: Magyar Művelődési Intézet, Budapest, 1999. IV. kötet: Hagyományok Háza, Budapest, 2005. V. kötet: Hagyományok Háza, Budapest, 2010.)

*Elérhető pontszám: 20*

1. **Népi hangszer**

Az öt nagy népzenei dialektusterület (lásd: Sebő Ferenc: Népzenei olvasókönyv 38. oldal) zenei anyagából két, különböző stílusú és műfajú tételeket tartalmazó összeállítás bemutatása. (Megjegyzés: a kisebb területeken elterjedt hangszerek esetében – pl. tambura, tekerő, koboz stb. – a területi sajátosságoknak megfelelő két összeállítás az elvárás.)

A jelentkező mindkét összeállítást előadja. Az egyes összeállítások időtartama 4-5 perc. (Megjegyzés: amennyiben az összeállítás zenekari vagy hangszeres kíséretet igényel, úgy arról a felvételizőnek kell gondoskodnia.)

***Ajánlott adatbázisok:***

* A Hagyományok Háza honlapjáról elérhető adatbázisok:

<http://www.hagyomanyokhaza.hu>

* Az MTA BTK Zenetudományi Intézet honlapjáról elérhető online adatbázisok: <http://db.zti.hu/>

*Elérhető pontszám: 35*

1. **Általános népzenei műveltség**

Informatív beszélgetés a jelentkező által bemutatott népdalokkal, valamint a hangszeres összeállításokkal kapcsolatban, különös tekintettel a népzene-elméleti és néprajzi tudnivalókra. Szempontok:

* népdalelemzés, stílus meghatározás Sebő Ferenc Népzenei olvasókönyvében közöltek szerint;
* a hangszeres összeállításokra vonatkozó alapvető néprajzi ismeretek (gyűjtés helye, ideje, előadók és gyűjtők).

***Ajánlott irodalom:***

* Pávai István: *Az erdélyi magyar népi tánczene.* Kriza János Néprajzi Társaság, Kolozsvár, 2012.
* Sárosi Bálint: *A hangszeres magyar népzenei hagyomány.* Balassi Kiadó, Budapest, 2008.
* Sárosi Bálint: *Hangszerek a magyar néphagyományban.* Jelenlévő múlt. Planétás Kiadó, Budapest, 1998.
* Virágvölgyi Márta – Pávai István (szerk.): *A magyar népi tánczene.* Jelenlévő múlt. Planétás Kiadó, Budapest, 2000.
* Sebő Ferenc: *Népzenei olvasókönyv*. Jelenlévő múlt. Planétás Kiadó, Budapest, 1997.

*Elérhető pontszám: 10*